Harșovschi: ”Am semnat astăzi cu firma Test Prima contractul pentru renovarea energetică a blocurilor din zona centrală a municipiului Suceava” (foto)
Viceprimarul Sucevei, Lucian Harșovschi, a anunțat că astăzi a semnat contractul pentru renovarea energetică a clădirilor rezidențiale multifamiliale din zona centrală a municipiului din cadrul Asociației de proprietari Nr. 3 – Lot 2. Lucrări pentru creșterea eficienței energetice și instalare a trei stații de încărcare vehicule electrice. Valoare totală a proiectului este de 10,89 milioane de lei fără TVA. Viceprimarul a arătat că lucrări de reabilitare profundă va fi făcută la: Bloc 4 Hotel (scara A+B+C+D), str. Nicolae Bălcescu nr 4, Bloc 1A, str. Dimitrie Onciu nr 10, Bloc 1 B, str. Nicolae Bălcescu, nr.6 și Bloc 1C, str. Nicolae Bălcescu, nr 8. Va fi renvată o suprafață desfășurată totală de 8.549,00 mp.
Contractul pentru lucrări a fost încheiat cu SC TEST PRIMA SRL (subcontractant: SC SERVAL, SOLUTIONS SRL). Termenul de execuție este de 12 luni de la data emiterii Ordinului de începere a lucrărilor.
Lucrări pentru creșterea eficienței energetice:
– lucrări de izolare termică a pereților exteriori (cu plăci rigide necirculabile de vată minerală de 15 cm grosime), a planșeului de la pod (cu plăci rigide circulabile de vată minerală de 30 cm grosime), și a intradosului planșeului peste subsol (cu plăci rigide necirculabile de vată minerală de 15 cm grosime);
– înlocuirea tâmplăriei exterioare (ferestre și balcoane, tâmplărie cu eficiență ridicată, din PVC cu 5 camere de aer, vitraj termoizolant 4-16-4 (Clar+Low-e) și umplut cu argon);
– montare glafuri interioare și exterioare;
– refacere tencuielilor interioare și a finisajelor utilizând materiale de calitate superioară în zonele de intervenție la tâmplăriile înlocuite și la dispunerea instalațiilor;
– modernizarea instalației de încălzire și a instalației de a.c.m;
– revizuirea instalațiilor de încălzire prin înlocuirea/dotarea cu corpuri de încălzire cu radiatoare, montarea/repararea/înlocuirea instalaţiei de distribuţie a agentului termic pentru încălzire şi apă caldă de consum, montarea de robinete cu cap termostatic la radiatoare în cadrul apartamentelor conectate la rețeaua centralizată de termoficare;
– reabilitarea și modernizarea instalaţiei de distribuţie a agentului termic – încălzire şi apă caldă de consum, parte comună a clădirii tip bloc de locuinţe, prin montarea de robinete cu cap termostatic la radiatoare şi izolarea conductelor din subsol/canal termic în scopul reducerii pierderilor termice şi de agent termic/apă caldă şi al creşterii eficienţei energetice;
– modernizarea instalațiilor de iluminat;
– refacere acoperiș și montare învelitoare din țiglă ceramică, culoare teracota, inclusiv accesorii;
– refacere zone acces immobile și/sau trotuare perimetrale acolo unde cazul;
– montarea unui sistem de generare energie electrică folosind panouri fotovoltaice, astfel încât imobilul rezultat să îndeplinească toate cerințele normelor actuale cu privire la imobilele de acest gen.